मागील दोन/चार दिवसात प्रसार माध्यमातून  @NCPspeaks 
पक्षाचे प्रदेशाध्यक्ष आदरणीय आ.जयंत पाटील यांचे विरुद्ध पक्षातील जणू कुणी तरी कट कारस्थान करत आहे की काय अशा अर्थाने काही पत्रकार विश्लेषण करत वार्तांकन करत आहेत.
अनेकदा जयंत पाटील विरुद्ध आ.रोहित पवार असाही कपोकल्पित संघर्ष दाखवला जातो , स्वरचित पद्घतीने सांगितला जातो जणू पक्षांतर्गत गटबाजी आहे की काय असा सतत गैरसमज पसरवला जातो. 
काही प्रसार माध्यमातून आमच्या पक्षाबाबत सतत सूत्र सूत्र म्हणत खोडसाळ व संभ्रम निर्माण होईल असे अवास्तव वार्तांकन केले जाते हे अजिबात योग्य नाही.
पक्षांतर्गत बैठकीत चर्चा करणे हा आमच्या पक्षाचा मुख्य भाग आहे जो भाजपात नसतो.भाजपा आदेशावर चालणारी पक्ष संघटना आहे. आमचा पक्ष लोकशाही मानतो हे सर्वांनी ध्यानात घ्यावे. पक्षात कसलीही गटबाजी नव्हती व नाही.
आमचा पक्ष आगामी काळात जनतेच्या प्रश्नांवर सतत लढत राहील. महाराष्ट्र धर्म टिकवण्यासाठी संघर्ष करत राहील. मजबूत पक्ष संघटन उभे केले जाईल व आगामी स्थानिक स्वराज्य संस्थांच्या सर्व निवडणुका ताकदीने लढवल्या जातील. त्यात अनेक नव्या चेहऱ्यांना संधी मिळेल.
सर्वसमावेशक असे नेतृत्व असलेले आदरणीय पद्मविभूषण खासदार @PawarSpeaks साहेब आमचा ब्रँड आहे. ते व्यक्ती नसून एक विचार आहे. त्यांचेशी सर्व कार्यकर्त्यांना संवाद साधायला कायम संधी मिळते जे इतर पक्षात नाही.
बाकी सत्ताधाऱ्यांनी 24 तास अनैतिक व खालच्या स्तराचे राजकारण न करता निवडणुकीत दिलेली सर्व आश्वासने पाळावीत ही अपेक्षा आहे.
महाराष्ट्र कर्जबाजारी न करता  गुन्हेगारी पेक्षा सर्वांगीण विकासात पुढे न्यावा.
@Jayant_R_Patil  @RRPSpeaks @supriya_sule 

12/1/2025

---- विकास लवांडे
प्रदेश प्रवक्ता व संघटक सचिव
          NCP SP